**Zapisnik 2. redne seje sveta staršev z dne 12.2.2019 ob 18.00 uri v učilnici zgodovine**

Prisotni: po listi prisotnosti, ki je arhiviran v spisu

*Dnevni red seje:*

1. *Analiza 1. ocenjevalnega obdobja*
2. *Odmevi iz roditeljskih sestankov*
3. *Razno*

Po pregledu sklepčnosti in potrditvi zapisnika s 1. Seje sveta staršev je ravnatelj poročal o uspehu dijakov Gimnazije Šentvid. Predstavljena in komentirana je bila statistična analiza rezultatov 1. ocenjevalnega obdobja (po oddelkih in letnikih).

AD1

Ravnatelj je poročal o uspehu v 1. ocenjevalnem obdobju in ugotovitvah in sklepih seje učiteljskega zbora. V nekaterih oddelkih se izvede delavnica o metodah učenja, podrobno (po dijakih) se na seji učiteljskega zbora analizira uspehe dijakov 2. in 3. letnika, ki so prišli iz osnovne šole s povprečno oceno vsaj 4,5.

Šola bo namenila več pozornosti dijakom, ki imajo več negativnih ocen. Ti dijaki morajo pripraviti načrt ocenjevanja (popravljanja ocen).

Šolska psihologinja bo pripravila dodatne razredne ure (predavanje / delavnice) na temo strategije učenja. K izboljšanju učnega uspeha je treba dijake motivirati, da so pri pouku prisotni, da ne manjkajo preveč, kajti prisotnost pri pouku poveča možnost boljšega uspeha. V šoli jim pomagamo in jih učimo.

Šola spremlja in opazuje dijake kaj se dogaja z njimi v gimnaziji, oz. kako se učni uspeh iz osnovne šole izkazuje v gimnaziji. Učitelji opazujejo, da so dijaki prehitro zadovoljni z uspehom, že ocena 3 je za njih dobra. Primanjkuje jim notranje motivacije in volje za višje ocene.

Do konca januarja imajo dijaki čas popravljanja negativnih ocen. Dijaki imajo v tem obdobju tudi možnost zviševanja ocen.

AD2

Predstavniki staršev so poročali po oddelkih o dogajanjih v razredih.

Predstavnica 1. b je povedala da imajo starši občutek, da učitelji včasih neprimerno komentirajo dijake in njihovo delo. Ravnatelj je komentiral, da to nikakor ni primerno in se morajo učitelji vzdržati takih izjav. Dijaki svojih šolskih obveznostih ne opravljajo redno in so včasih okarani, vendar je pomemben način izražanje tovrstne kritike.

Starši pozdravljamo akcijo Dan brez telefona, ki bi lahko bila izvedena večkrat. Res da je telefon tudi pripomoček pri učenju, a ga dijaki redko uporabljajo v ta namen.

Šola bo organizirala predavanje na temo možganov. Kako deluje na njih pretirana uporaba telefona, pomen spanja, prehrane,…

Razvila se je debata med starši na temo motivacije pri učenju, na kar je opozorila predstavnica 2. b. Vsi si želimo imeti uspešne dijake. Motivirati moramo dijake k razmišljanju o sebi – kje sem in kaj hočem (predstavnica 3. b). Pri tem je pomembna vloga tako staršev kot šole (predstavnik 1. e). Šola bo že v tem šolskem letu začela s kariernim svetovanjem za dijake 3. letnika (predavanja in delavnice na Dnevu zdrave šole), nekatere vsebine pa bodo pripravljene tudi za dijake 2. letnika z namenom zgodnejšega ozaveščanja o teh odločitvah.

Predstavnica 2. e je opozorila na problem razumevanja razlage pri kemiji. Snov je težka, zato je potrebna večja koncentracija pri poslušanju razlage.

AD3

Naslednje seja bo predvidoma v mesecu juniju ob koncu šolskega leta.

Seja je bila končana ob 19.15 uri.

Zapisala Tina Roš